23. september

23. september er 266. dagur ársins (267. á hlaupári) samkvæmt gregoríska tímatalinu. 99 dagar eru eftir af árinu.

Atburðir 
 1241 - Snorri Sturluson, skáld, rithöfundur, goðorðsmaður og lögsögumaður, var veginn í Reykholti í Borgarfirði.
 1459 - Fyrsta orrusta Rósastríðanna í Englandi, bardaginn á Blore Heath, átti sér stað.
 1529 - Tyrkir settust um Vínarborg.
 1608 - Umsátur pólska hersins um Þrenningarklaustur heilags Sergíusar hófst.
 1846 - Plánetan Neptúnus var uppgötvuð.
 1906 - Hornsteinn var lagður að húsi landsbókasafnsins á Arnarhólstúni í Reykjavík.
 1906 - Elsta heildverslun Íslands tók til starfa, heildverslun Ó. Johnson og Kaaber.
 1922 - Oddur Oddsson, 74 ára og Oddný Hannesdóttir, níræð, voru gefin saman í Reykjavík og varð hún þar með elsta brúður landsins.
 1932 - Ibn Sád sameinaði ríkin Nejd og Hejaz og bjó til Sádí-Arabíu.
 1941 - Snorrahátíð haldin í hátíðarsal Háskóla Íslands í minningu 700 ára dánarafmælis Snorra Sturlusonar.
 1943 - 270 kjósendur afhentu Alþingi áskorun um að ganga ekki frá sambandsslitum við Dani eins og á stæði.
 1963 - Eggert Gíslason skipstjóri á Sigurpáli GK, setti met í síldarafla. Á einu sumri hafði hann aflað 31.439 mál og tunnur.
 1963 - Badmintondeild KR var stofnuð.
 1973 - Yfir Suðvesturland gengu leifar fellibylsins Ellenar og olli veðrið miklu tjóni á húsum, bátum og bílum. Í Reykjavík náði vindhraði 200 kílómetrum á klukkustund.
 1981 - Hornsteinn var lagður að Þjóðarbókhlöðunni í Reykjavík.
 1982 - Amine Gemayel var kosinn forseti Líbanon.
 1983 - Gulf Air-flug 771 hrapaði í Sameinuðu arabísku furstadæmunum eftir að sprengja sprakk í farangursrými. 117 létust.
 1985 - Blaðamaðurinn Giancarlo Siani var myrtur af glæpasamtökunum Camorra.
 1988 - Kvikmyndin Í þokumistrinu var frumsýnd.
 1989 - Borgarastyrjöldin í Líbanon: Vopnahlé tók gildi.
 1993 - Nýr flugvöllur var tekinn í notkun á Egilsstöðum. Flugbrautin er 2000 metra löng og kostaði völlurinn 790 milljónir króna.
 1994 - Á Öxnadalsheiði var afhjúpað minnismerki í tilefni af því að bundið slitlag var komið á allan þjóðveginn á milli Reykjavíkur og Akureyrar.
 1995 - Argentínumaðurinn Bill Gaede var handtekinn í Arisóna og kærður fyrir iðnaðarnjósnir.
 1998 - Íslenska kvikmyndin Dansinn var frumsýnd.
 2002 - Banni við einnota drykkjarumbúðum var aflétt í Danmörku.
 2003 - Bandaríska sjónvarpsþáttaröðin One Tree Hill hóf göngu sína á The WB Television Network.
 2005 - Bandaríska kvikmyndin Líkbrúðurin var frumsýnd.
 2008 - 11 létust í skotárás á skóla í Kauhajoki í Finnlandi.
 2009 - Ræningjar rændu peningageymslu öryggisfyrirtækisins G4S í Västberga syðst í Stokkhólmi. Ræningjarnir notuðu meðal annars bæði þyrlu og sprengiefni.
 2019 - Rússland lögfesti Parísarsamkomulagið.

Fædd 
 63 f.Kr. - Ágústus, Rómarkeisari (d. 14 e.Kr.).
 1158 - Geoffrey 2. hertogi af Bretagne (d. 1186).
 1215 - Kúblaí Kan Mongólaveldisins (d. 1294).
 1838 - Victoria Woodhull, bandarísk kvenréttindakona og forsetaframbjóðandi (d. 1927).
 1880 - John Boyd Orr, skoskur næringarfræðingur og Nóbelsverðlaunahafi (d. 1971).
 1883 - Inga Lára Lárusdóttir, íslensk stjórnmálakona (d. 1949).
 1901 - Jaroslav Seifert, tékkneskur rithöfundur og Nóbelsverðlaunahafi (d. 1986).
 1913 - Tokutaro Ukon, japanskur knattspyrnumaður (d. 1944).
 1916 - Aldo Moro, ítalskur stjórnmálamaður (d. 1978).
 1920 - Mickey Rooney, bandarískur leikari (d. 2014).
 1925 - George J. Laurer, bandarískur verkfræðingur.
 1930 - Ray Charles, bandarískur söngvari (d. 2004).
 1937 - Martin West, enskur fornfræðingur (d. 2015).
 1940 - Michel Temer, brasilískur stjórnmálamaður.
 1949 - Bruce Springsteen, bandarískur söngvari.
 1956 - Paolo Rossi, ítalskur knattspyrnumaður.
 1959 - Elizabeth Peña, bandarísk leikkona (d. 2014).
 1959 - Jason Alexander, bandarískur leikari.
 1967 - Masashi Nakayama, japanskur knattspyrnumaður.
 1968 - Erik Weihenmayer, bandarískur fjallgöngumaður.
 1973 - Toshihiro Hattori, japanskur knattspyrnumaður.
 1979 - Fábio Simplício, brasilískur knattspyrnumaður.
 1988 - Shannon Chan-Kent, kanadísk leikkona.

Dáin 
 76 - Línus páfi.
 867 - Mikael 3. keisari Austrómverska ríkisins (f. 839).
 1230 - Alfons 9., konungur af Leon (f. 1171).
 1241 - Snorri Sturluson, íslenskur rithöfundur (f. 1179).
 1253 - Venseslás 1., konungur Bæheims.
 1666 - Hannibal Sehested, fyrrum ríkisstjóri Noregs (f. 1609).
 1825 - Pedro Marieluz Garcés, perúskur prestur (f. 1780).
 1870 - Prosper Mérimée, franskur rithöfundur (f. 1803).
 1882 - Friedrich Wöhler, þýskur efnafræðingur (f. 1800).
 1896 - Ivar Aasen, norskur málvísindamaður (f. 1813).
 1939 - Sigmund Freud, austurrískur geðlæknir (f. 1856).
 1943 - Ernst Trygger, sænskur stjórnmálamaður (f. 1857).
 1973 - Pablo Neruda, síleskt skáld (f. 1904).

September